nibzard/narodne-novine-full-text-markdown huggingface dataset:
## Odluka o raspisivanju državnog referenduma

### NN 134/2013 (9.11.2013.), Odluka o raspisivanju državnog referenduma

HRVATSKI SABOR

2896

Na temelju članka 81. Ustava Republike Hrvatske (»Narodne novine«, br. 56/90., 135/97., 8/98. – pročišćeni tekst, 113/00., 124/00. – pročišćeni tekst, 28/01., 41/01. – pročišćeni tekst, 55/01. – ispravak, 76/10. i 85/10. – pročišćeni tekst) i članka 3. Zakona o referendumu i drugim oblicima osobnog sudjelovanja u obavljanju državne vlasti i lokalne i područne (regionalne) samouprave (»Narodne novine«, br. 33/96., 92/01., 44/06., 58/06., 69/07. i 38/09.) Hrvatski sabor na sjednici 8. studenoga 2013., donio je

ODLUKU

O RASPISIVANJU DRŽAVNOG REFERENDUMA

I.

Hrvatski sabor raspisuje državni referendum u Republici Hrvatskoj radi donošenja odluke o referendumskom pitanju utemeljenom na Zahtjevu za raspisivanje državnog referenduma Građanske inicijative »U ime obitelji« da se promijeni Ustav Republike Hrvatske, na način da se u Ustav Republike Hrvatske unese definicija braka kao životne zajednice žene i muškarca.

II.

Na državnom referendumu birači će odgovoriti na sljedeće pitanje:

Jeste li za to da se u Ustav Republike Hrvatske unese odredba po kojoj je brak životna zajednica žene i muškarca?

               ZA                                   PROTIV

III.

Dana 14. lipnja 2013. godine Hrvatski sabor je zaprimio Zahtjev za raspisivanje državnog referenduma Građanske inicijative »U ime obitelji« kojim se traži da se raspiše državni referendum radi promjene Ustava Republike Hrvatske, na način da se u Ustav Republike Hrvatske unese definicija braka kao životne zajednice žene i muškarca, uz koji su zahtjev dostavljeni potpisi birača koji traže raspisivanje referenduma.

Na zahtjev Hrvatskog sabora izvršena je provjera broja potpisa te je Državni zavod za statistiku, uz statističku pogrešku od 1,31 posto, utvrdio da je prikupljeno 683.948 potpisa birača, odnosno, više od 10 posto od ukupnog broja upisanih birača u Republici Hrvatskoj.

Člankom 87. stavkom 1. Ustava Republike Hrvatske propisano je da Hrvatski sabor može raspisati referendum o prijedlogu za promjenu Ustava, o prijedlogu zakona ili o drugom pitanju iz svog djelokruga, a člankom 87. stavkom 3. da će Hrvatski sabor raspisati referendum u skladu sa zakonom ako to zatraži deset posto od ukupnog broja birača u Republici Hrvatskoj.

Izjašnjavanje o pitanju iz točke II. ove Odluke provodi se kako bi birači u skladu s Ustavom Republike Hrvatske neposredno donijeli odluku o promjeni Ustava Republike Hrvatske.

IV.

U slučaju da predmetna odluka bude donesena na referendumu članak 62. stavak 2. Ustava Republike Hrvatske glasi:

»Brak je životna zajednica žene i muškarca«.

Dosadašnji stavak 2. članka 62. Ustava Republike Hrvatske postaje stavak 3. istog članka Ustava Republike Hrvatske.

V.

Državni referendum će se održati dana 1. prosinca 2013. godine.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 014-01/13-01/03

Zagreb, 8. studenoga 2013.

HRVATSKI SABOR

Predsjednik

Hrvatskoga sabora

Josip Leko, v. r.

134 09.11.2013 Odluka o raspisivanju državnog referenduma

Odluka, NN 134/2013-2896
## Pravilnik o stavljanju izvan snage Pravilnika o sadržaju i načinu vođenja Registra zrakoplovnog osoblja

### NN 134/2013 (9.11.2013.), Pravilnik o stavljanju izvan snage Pravilnika o sadržaju i načinu vođenja Registra zrakoplovnog osoblja

134 09.11.2013 Pravilnik o stavljanju izvan snage Pravilnika o sadržaju i načinu vođenja Registra zrakoplovnog osoblja

MINISTARSTVO POMORSTVA, PROMETA I INFRASTRUKTURE

2902

Na temelju članka 142. točka 1. Zakona o zračnom prometu (»Narodne novine«, broj 69/09, 84/11, 54/13 i 127/13) ministar pomorstva, prometa i infrastrukture donosi

PRAVILNIK

O STAVLJANJU IZVAN SNAGE PRAVILNIKA O SADRŽAJU I NAČINU VOĐENJA REGISTRA ZRAKOPLOVNOG OSOBLJA

Članak 1.

Ovim se Pravilnikom stavlja izvan snage Pravilnik o sadržaju i načinu vođenja registra zrakoplovnog osoblja (»Narodne novine«, broj 123/12).

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/13-03/87

Urbroj: 530-06-1-1-13-2

Zagreb, 4. studenoga 2013.

Ministar
pomorstva, prometa i infrastrukture
dr. sc. Siniša Hajdaš Dončić, v. r.

Pravilnik, NN 134/2013-2902
## Odluka o razrješenju dužnosti zamjenika općinske državne odvjetnice u Općinskom državnom odvjetništvu u Zadru

### NN 134/2013 (9.11.2013.), Odluka o razrješenju dužnosti zamjenika općinske državne odvjetnice u Općinskom državnom odvjetništvu u Zadru

134 09.11.2013 Odluka o razrješenju dužnosti zamjenika općinske državne odvjetnice u Općinskom državnom odvjetništvu u Zadru

DRŽAVNOODVJETNIČKO VIJEĆE

2908

Državnoodvjetničko vijeće na temelju članka 152. u svezi s člankom 113. stavkom 1. točka 1. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11 i 72/13) odlučujući o zahtjevu za razrješenje TRPIMIRA KUČINE, na 44. sjednici održanoj 11. listopada 2013., donijelo je

ODLUKU

TRPIMIR KUČINA, razrješava se dužnosti zamjenika općinske državne odvjetnice u Općinskom državnom odvjetništvu u Zadru s danom 22. listopada 2013.

Broj: DOVO-32/13
Zagreb, 11. listopada 2013.

Predsjednik
Državnoodvjetničkog vijeća
Josip Čule, v. r.

Odluka, NN 134/2013-2908
## Odluka o razrješenju dužnosti zamjenika općinskog državnog odvjetnika u Općinskom državnom odvjetništvu u Puli - Pola

### NN 134/2013 (9.11.2013.), Odluka o razrješenju dužnosti zamjenika općinskog državnog odvjetnika u Općinskom državnom odvjetništvu u Puli - Pola

DRŽAVNOODVJETNIČKO VIJEĆE

2909

Državnoodvjetničko vijeće na temelju članka 152. u svezi s člankom 113. stavkom 1. točka 1. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11 i 72/13) odlučujući o zahtjevu za razrješenje VEDRANA RUBELJA, na 44. sjednici održanoj 11. listopada 2013., donijelo je

ODLUKU

VEDRAN RUBELJ, razrješava se dužnosti zamjenika općinskog državnog odvjetnika u Općinskom državnom odvjetništvu u Puli-Pola s danom 11. listopada 2013.

Broj: DOVO-33/13

Zagreb, 11. listopada 2013.

Predsjednik

Državnoodvjetničkog vijeća

Josip Čule, v. r.

Odluka, NN 134/2013-2909
## Odluka o razrješenju dužnosti zamjenice općinske državne odvjetnice u Općinskom državnom odvjetništvu u Velikoj Gorici

### NN 134/2013 (9.11.2013.), Odluka o razrješenju dužnosti zamjenice općinske državne odvjetnice u Općinskom državnom odvjetništvu u Velikoj Gorici

DRŽAVNOODVJETNIČKO VIJEĆE

2910

Državnoodvjetničko vijeće na temelju članka 152. u svezi s člankom 113. stavkom 1. točka 1. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11 i 72/13) odlučujući o zahtjevu za razrješenje ZDENKE VUKČEVIĆ, na 44. sjednici održanoj 11. listopada 2013., donijelo je

ODLUKU

ZDENKA VUKČEVIĆ, razrješava se dužnosti zamjenice općinske državne odvjetnice u Općinskom državnom odvjetništvu u Velikoj Gorici s danom 11. listopada 2013.

Broj: DOVO-34/13

Zagreb, 11. listopada 2013.

Predsjednik

Državnoodvjetničkog vijeća

Josip Čule, v. r.

Odluka, NN 134/2013-2910
## Obvezatne upute broj - DR V, o načinu uređenja glasačkog mjesta za provedbu državnog referenduma

### NN 134/2013 (9.11.2013.), Obvezatne upute broj - DR V, o načinu uređenja glasačkog mjesta za provedbu državnog referenduma

DRŽAVNO IZBORNO POVJERENSTVO REPUBLIKE HRVATSKE

2915

Na temelju članka 16. stavka 1. Zakona o referendumu i drugim oblicima osobnog sudjelovanja u obavljanju državne vlasti i lokalne i područne (regionalne) samouprave (»Narodne novine« broj 33/96, 92/01, 44/06 – Zakon o Državnom izbornom povjerenstvu Republike Hrvatske, 58/06 – odluka Ustavnog suda broj U-I-177/2002, 69/07 –

Odluka Ustavnog suda broj U-I-2051/2007, 38/09, 85/10 – Ustav Republike Hrvatske – pročišćeni tekst, dalje: Zakon), Državno izborno povjerenstvo Republike Hrvatske propisuje

OBVEZATNE UPUTE BROJ – DR V

O NAČINU UREĐENJA GLASAČKOG MJESTA ZA PROVEDBU DRŽAVNOG REFERENDUMA

1. U prostorijama u kojima će se glasovati na državnom referendumu (glasačko mjesto za provedbu državnog referenduma, dalje: glasačko mjesto) mogu se isticati samo državni simboli u skladu s Ustavom Republike Hrvatske i Zakonom o grbu, zastavi i himni Republike Hrvatske te zastavi i lenti Predsjednika Republike Hrvatske, kao što su grb Republike Hrvatske i zastava Republike Hrvatske. Mogu se isticati i obilježja županija, gradova odnosno općina u skladu s njihovim statutima.

2. Odbor za provedbu glasovanja na državnom referendumu (dalje: odbor) provjerit će da li je sav promidžbeni materijal uklonjen s glasačkog mjesta i iz njegove neposredne blizine (u krugu od oko 50 metara), u protivnom će isti ukloniti članovi odbora.

Ispred glasačkog mjesta i u njegovoj neposrednoj blizini zabranjena je promidžba referenduma (pozitivna ili negativna) te nije dopušteno na bilo koji način navoditi birače kako glasovati (dijeljenjem promidžbenih letaka, isticanjem plakata, održavanjem promidžbenih skupova i govora, davanjem intervjua odnosno izjava i sl.).

3. Prostorija u kojoj će se glasovati mora se urediti i opremiti na način da se osigura tajnost glasovanja paravanima ili sličnim sredstvima tako da nitko u prostoriji ne može vidjeti kako je birač popunio glasački listić.

4. Odbor je dužan prije otvaranja glasačkog mjesta, na vidljivom mjestu u prostoriji za glasovanje u kojoj će se glasovati istaknuti oglas s odlukom o raspisivanju referenduma.

5. Odbor je dužan na prednju stranu glasačke kutije istaknuti glasački listić.

6. Ove Obvezatne upute stupaju na snagu danom objave u »Narodnim novinama«.

Klasa: 014-02/13-07/02

Urbroj: 507/19-13-5

Zagreb, 9. studenoga 2013.

Predsjednik

Branko Hrvatin, dipl. iur., v. r.

Odluka, NN 134/2013-2915
## Obvezatne upute broj - DR VI, o referendumskoj šutnji

### NN 134/2013 (9.11.2013.), Obvezatne upute broj - DR VI, o referendumskoj šutnji

DRŽAVNO IZBORNO POVJERENSTVO REPUBLIKE HRVATSKE

2916

Na temelju članka 16. stavka 1. Zakona o referendumu i drugim oblicima osobnog sudjelovanja u obavljanju državne vlasti i lokalne i područne (regionalne) samouprave (»Narodne novine« broj 33/96, 44/06 – Zakon o Državnom izbornom povjerenstvu Republike Hrvatske, 58/06 – Odluka Ustavnog suda broj U-I-177/2002, 69/07 – Odluka Ustavnog suda broj U-I-2051/2007, 38/09, 85/10 – Ustav Republike Hrvatske – pročišćeni tekst, dalje: Zakon), Državno izborno povjerenstvo Republike Hrvatske propisuje

OBVEZATNE UPUTE BROJ – DR VI

O REFERENDUMSKOJ ŠUTNJI

1. Zakon o referendumu i drugim oblicima osobnog sudjelovanja u obavljanju državne vlasti i lokalne i područne (regionalne) samouprave ne propisuje institut referendumske šutnje. Stoga se u provedbi državnog referenduma određenog na dan 1. prosinca 2013. neće ograničavati promidžba državnog referenduma (pozitivna ili negativna) u odnosu na postavljeno referendumsko pitanje.

Zato se na dan koji prethodi danu održavanja državnog referenduma, kao i na dan održavanja državnog referenduma neće primjenjivati institut »šutnje« koji zabranjuje promidžbu referenduma, objavljivanjem izjava i intervjua danih od osoba koje podržavaju odnosno ne podržavaju referendumsko pitanje.

2. Iznimno od navedenog pravila, ispred glasačkog mjesta i u njegovoj neposrednoj blizini zabranjena je promidžba referenduma (pozitivna ili negativna) te nije dopušteno ni na koji način navoditi birače kako glasovati (dijeljenjem promidžbenih letaka, isticanjem plakata, održavanjem promidžbenih skupova i govora, davanjem intervjua odnosno izjava i sl.).

3. Ove Obvezatne upute stupaju na snagu danom objave u »Narodnim novinama«.

Klasa: 014-02/13-07/02

Urbroj: 507/19-13-6

Zagreb, 9. studenoga 2013.

Predsjednik

Branko Hrvatin, dipl. iur., v. r.

Uputa, NN 134/2013-2916
## Polugodišnji izvještaj o izvršenju Državnog proračuna Republike Hrvatske za prvo polugodište 2013. godine

### NN 135/2013 (11.11.2013.), Polugodišnji izvještaj o izvršenju Državnog proračuna Republike Hrvatske za prvo polugodište 2013. godine

HRVATSKI SABOR

2918

Na temelju članka 109. stavka 2. Zakona o proračunu »Narodne novine« br. 87/08. i 136/12.), Hrvatski sabor na sjednici 18. listopada 2013. donio je

[POLUGODIŠNJI IZVJEŠTAJ
 O IZVRŠENJU DRŽAVNOG PRORAČUNA REPUBLIKE HRVATSKE ZA PRVO POLUGODIŠTE 2013. GODINE](dodatni/429291.pdf)

135 11.11.2013 Polugodišnji izvještaj o izvršenju Državnog proračuna Republike Hrvatske za prvo polugodište 2013. godine

135 11.11.2013 Polugodišnji izvještaj o izvršenju Državnog proračuna Republike Hrvatske za prvo polugodište 2013. godine

Ostalo, NN 135/2013-2918
## Odluka o davanju suglasnosti na Polugodišnji izvještaj o izvršenju Financijskog plana Hrvatskih voda za prvo polugodište 2013. godine

### NN 135/2013 (11.11.2013.), Odluka o davanju suglasnosti na Polugodišnji izvještaj o izvršenju Financijskog plana Hrvatskih voda za prvo polugodište 2013. godine

HRVATSKI SABOR

2919

Na temelju članka 111. stavka 2. Zakona o proračunu (»Narodne novine«, br. 87/08. i 136/12.) Hrvatski sabor na sjednici 18. listopada 2013., donio je

ODLUKU

O DAVANJU SUGLASNOSTI NA POLUGODIŠNJI IZVJEŠTAJ O IZVRŠENJU FINANCIJSKOG PLANA HRVATSKIH VODA ZA PRVO POLUGODIŠTE 2013. GODINE

Daje se suglasnost na Polugodišnji izvještaj o izvršenju Financijskog plana Hrvatskih voda za prvo polugodište 2013. godine.

Klasa: 400-06/13-01/05

Zagreb, 18. listopada 2013.

HRVATSKI SABOR

Predsjednik

Hrvatskoga sabora

Josip Leko, v. r.

[IZVRŠENJE FINANCIJSKOG PLANA HRVATSKIH VODA ZA I. – VI. 2013. GODINE](dodatni/429293.pdf)

135 11.11.2013 Odluka o davanju suglasnosti na Polugodišnji izvještaj o izvršenju Financijskog plana Hrvatskih voda za prvo polugodište 2013. godine

135 11.11.2013 Odluka o davanju suglasnosti na Polugodišnji izvještaj o izvršenju Financijskog plana Hrvatskih voda za prvo polugodište 2013. godine

135 11.11.2013 Odluka o davanju suglasnosti na Polugodišnji izvještaj o izvršenju Financijskog plana Hrvatskih voda za prvo polugodište 2013. godine

Odluka, NN 135/2013-2919
## Odluka o davanju suglasnosti na Polugodišnji izvještaj o izvršenju Financijskog plana Fonda za zaštitu okoliša i energetsku učinkovitost za prvo polugodište 2013. godine

### NN 135/2013 (11.11.2013.), Odluka o davanju suglasnosti na Polugodišnji izvještaj o izvršenju Financijskog plana Fonda za zaštitu okoliša i energetsku učinkovitost za prvo polugodište 2013. godine

HRVATSKI SABOR

2920

Na temelju članka 111. stavka 2. Zakona o proračunu (»Narodne novine«, br. 87/08. i 136/12.) Hrvatski sabor na sjednici 18. listopada 2013., donio je

ODLUKU

O DAVANJU SUGLASNOSTI NA POLUGODIŠNJI IZVJEŠTAJ O IZVRŠENJU FINANCIJSKOG PLANA FONDA ZA ZAŠTITU OKOLIŠA I ENERGETSKU UČINKOVITOST ZA PRVO POLUGODIŠTE 2013. GODINE

Daje se suglasnost na Polugodišnji izvještaj o izvršenju Financijskog plana Fonda za zaštitu okoliša i energetsku učinkovitost za prvo polugodište 2013. godine.

Klasa: 400-06/13-01/05

Zagreb, 18. listopada 2013.

HRVATSKI SABOR

Predsjednik

Hrvatskoga sabora

Josip Leko, v. r.

[IZVRŠENJE FINANCIJSKOG PLANA FONDA ZA ZAŠTITU OKOLIŠA I ENERGETSKU UČINKOVITOST ZA I. – VI. 2013. GODINE](dodatni/429295.pdf)

135 11.11.2013 Odluka o davanju suglasnosti na Polugodišnji izvještaj o izvršenju Financijskog plana Fonda za zaštitu okoliša i energetsku učinkovitost za prvo polugodište 2013. godine

135 11.11.2013 Odluka o davanju suglasnosti na Polugodišnji izvještaj o izvršenju Financijskog plana Fonda za zaštitu okoliša i energetsku učinkovitost za prvo polugodište 2013. godine

135 11.11.2013 Odluka o davanju suglasnosti na Polugodišnji izvještaj o izvršenju Financijskog plana Fonda za zaštitu okoliša i energetsku učinkovitost za prvo polugodište 2013. godine

Odluka, NN 135/2013-2920
## Odluka o davanju suglasnosti na Polugodišnji izvještaj o izvršenju Financijaskog plana Hrvatskih cesta za prvo polugodište 2013.

### NN 135/2013 (11.11.2013.), Odluka o davanju suglasnosti na Polugodišnji izvještaj o izvršenju Financijaskog plana Hrvatskih cesta za prvo polugodište 2013.

HRVATSKI SABOR

2921

Na temelju članka 111. stavka 2. Zakona o proračunu (»Narodne novine«, br. 87/08. i 136/12.) Hrvatski sabor na sjednici 18. listopada 2013., donio je

ODLUKU

O DAVANJU SUGLASNOSTI NA POLUGODIŠNJI IZVJEŠTAJ O IZVRŠENJU FINANCIJSKOG PLANA HRVATSKIH CESTA ZA PRVO POLUGODIŠTE 2013. GODINE

Daje se suglasnost na Polugodišnji izvještaj o izvršenju Financijskog plana Hrvatskih cesta za prvo polugodište 2013. godine.

Klasa: 400-06/13-01/05

Zagreb, 18. listopada 2013.

HRVATSKI SABOR

Predsjednik

Hrvatskoga sabora

Josip Leko, v. r.

[IZVRŠENJE FINANCIJSKOG PLANA HRVATSKIH CESTA ZA I. – VI. 2013. GODINE](dodatni/429297.pdf)

135 11.11.2013 Odluka o davanju suglasnosti na Polugodišnji izvještaj o izvršenju Financijaskog plana Hrvatskih cesta za prvo polugodište 2013.

135 11.11.2013 Odluka o davanju suglasnosti na Polugodišnji izvještaj o izvršenju Financijaskog plana Hrvatskih cesta za prvo polugodište 2013.

Odluka, NN 135/2013-2921
## Odluka o davanju suglasnosti na Polugodišnji izvještaj o izvršenju Financijskog plana Državne agencije za osiguranje štednih uloga i sanaciju banaka za prvo polugodište 2013. godine

### NN 135/2013 (11.11.2013.), Odluka o davanju suglasnosti na Polugodišnji izvještaj o izvršenju Financijskog plana Državne agencije za osiguranje štednih uloga i sanaciju banaka za prvo polugodište 2013. godine

HRVATSKI SABOR

2922

Na temelju članka 111. stavka 2. Zakona o proračunu (»Narodne novine«, br. 87/08. i 136/12.) Hrvatski sabor na sjednici 18. listopada 2013., donio je

ODLUKU

O DAVANJU SUGLASNOSTI NA POLUGODIŠNJI IZVJEŠTAJ O IZVRŠENJU FINANCIJSKOG PLANA DRŽAVNE AGENCIJE ZA OSIGURANJE ŠTEDNIH ULOGA I SANACIJU BANAKA ZA PRVO POLUGODIŠTE 2013. GODINE

Daje se suglasnost na Polugodišnji izvještaj o izvršenju Financijskog plana Državne agencije za osiguranje štednih uloga i sanaciju banaka za prvo polugodište 2013. godine.

Klasa: 400-06/13-01/05

Zagreb, 18. listopada 2013.

HRVATSKI SABOR

Predsjednik

Hrvatskoga sabora

Josip Leko, v. r.

[IZVRŠENJE FINANCIJSKOG PLANA DRŽAVNE AGENCIJE ZA OSIGURANJE ŠTEDNIH ULOGA I SANACIJU BANAKA ZA I. – VI. 2013. GODINE](dodatni/429299.pdf)

135 11.11.2013 Odluka o davanju suglasnosti na Polugodišnji izvještaj o izvršenju Financijskog plana Državne agencije za osiguranje štednih uloga i sanaciju banaka za prvo polugodište 2013. godine

135 11.11.2013 Odluka o davanju suglasnosti na Polugodišnji izvještaj o izvršenju Financijskog plana Državne agencije za osiguranje štednih uloga i sanaciju banaka za prvo polugodište 2013. godine

Odluka, NN 135/2013-2922
## Odluka o davanju suglasnosti na Polugodišnji izvještaj o izvršenju Financijskog plana Agencije za upravljanje državnom imovinom za prvo polugodište 2013. godine

### NN 135/2013 (11.11.2013.), Odluka o davanju suglasnosti na Polugodišnji izvještaj o izvršenju Financijskog plana Agencije za upravljanje državnom imovinom za prvo polugodište 2013. godine

HRVATSKI SABOR

2923

Na temelju članka 111. stavka 2. Zakona o proračunu (»Narodne novine«, br. 87/08. i 136/12.) Hrvatski sabor na sjednici 18. listopada 2013., donio je

ODLUKU

O DAVANJU SUGLASNOSTI NA POLUGODIŠNJI IZVJEŠTAJ O IZVRŠENJU FINANCIJSKOG PLANA AGENCIJE ZA UPRAVLJANJE DRŽAVNOM IMOVINOM ZA PRVO POLUGODIŠTE 2013. GODINE

Daje se suglasnost na Polugodišnji izvještaj o izvršenju Financijskog plana Agencije za upravljanje državnom imovinom za prvo polugodište 2013. godine.

Klasa: 400-06/13-01/05

Zagreb, 18. listopada 2013.

HRVATSKI SABOR

Predsjednik

Hrvatskoga sabora

Josip Leko, v. r.

**[**IZVRŠENJE FINANCIJSKOG PLANA AGENCIJE ZA UPRAVLJANJE DRŽAVNOM IMOVINOM
ZA I. – VI. 2013. GODINE**](dodatni/429301.pdf)**

135 11.11.2013 Odluka o davanju suglasnosti na Polugodišnji izvještaj o izvršenju Financijskog plana Agencije za upravljanje državnom imovinom za prvo polugodište 2013. godine

135 11.11.2013 Odluka o davanju suglasnosti na Polugodišnji izvještaj o izvršenju Financijskog plana Agencije za upravljanje državnom imovinom za prvo polugodište 2013. godine

Odluka, NN 135/2013-2923
## Odluka o osnivanju Odbora za Nagradu za promicanje prava djeteta

### NN 136/2013 (13.11.2013.), Odluka o osnivanju Odbora za Nagradu za promicanje prava djeteta

HRVATSKI SABOR

2925

Na temelju članka 81. Ustava Republike Hrvatske i članka 6. stavka 1. Zakona o Nagradi za promicanje prava djeteta (»Narodne novine«, br. 96/03. i 3/05.) Hrvatski sabor na sjednici 8. studenoga 2013., donio je

ODLUKU

O OSNIVANJU ODBORA ZA NAGRADU ZA PROMICANJE PRAVA DJETETA

I.

Ovom Odlukom osniva se Odbor za Nagradu za promicanje prava djeteta (u daljnjem tekstu: Odbor) koja se dodjeljuje za iznimna postignuća u zaštiti dobrobiti, prava i interesa djece.

II.

U Odbor se imenuju:

– KSENIJA MANDARIĆ

– IVANKA ROKSANDIĆ, prof.

– DUNJA ŠPOLJAR

– ENI MODRUŠAN

– mr. VIŠNJA FORTUNA.

III.

Odbor se osniva na vrijeme od dvije godine.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 021-13/13-07/45

Zagreb, 8. studenoga 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 136/2013-2925
## Rješenje o razrješenju predsjednika i članova Upravnog vijeća Nacionalnog centra za vanjsko vrednovanje obrazovanja

### NN 136/2013 (13.11.2013.), Rješenje o razrješenju predsjednika i članova Upravnog vijeća Nacionalnog centra za vanjsko vrednovanje obrazovanja

VLADA REPUBLIKE HRVATSKE

2928

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 10. stavka 3. Zakona o Nacionalnom centru za vanjsko vrednovanje obrazovanja (»Narodne novine«, broj 151/2004), Vlada Republike Hrvatske je na sjednici održanoj 7. studenoga 2013. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA NACIONALNOG CENTRA ZA VANJSKO VREDNOVANJE OBRAZOVANJA

1. Razrješuje se prof. dr. sc. DAMIR BORAS dužnosti predsjednika Upravnog vijeća Nacionalnog centra za vanjsko vrednovanje obrazovanja, radi isteka mandata.

2. Razrješuju se dužnosti članovi Upravnog vijeća Nacionalnog centra za vanjsko vrednovanje obrazovanja, radi isteka mandata:

– prof. dr. sc. DRAŽENKA BLAŽI

– prof. dr. sc. ANTONIJE DULČIĆ

– SUZANA HITREC

– prof. dr. sc. HRVOJE KRALJEVIĆ

– IVANKA ROKSANDIĆ

– prof. dr. sc. ILIJA ŽIVKOVIĆ.

Klasa: 080-02/13-02/237

Urbroj: 5030115/1-13-02

Zagreb, 7. studenoga 2013.

Predsjednik

Zoran Milanović, v. r.

Rješenje, NN 136/2013-2928
## Rješenje o imenovanju predsjednika i članova Upravnog vijeća Nacionalnog centra za vanjsko vrednovanje obrazovanja

### NN 136/2013 (13.11.2013.), Rješenje o imenovanju predsjednika i članova Upravnog vijeća Nacionalnog centra za vanjsko vrednovanje obrazovanja

VLADA REPUBLIKE HRVATSKE

2929

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 10. stavka 3. Zakona o Nacionalnom centru za vanjsko vrednovanje obrazovanja (»Narodne novine«, broj 151/2004), Vlada Republike Hrvatske je na sjednici održanoj 7. studenoga 2013. godine donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA NACIONALNOG CENTRA ZA VANJSKO VREDNOVANJE OBRAZOVANJA

1. Imenuje se dr. sc. PETAR BEZINOVIĆ predsjednikom Upravnog vijeća Nacionalnog centra za vanjsko vrednovanje obrazovanja.

2. Za članove Upravnog vijeća Nacionalnog centra za vanjsko vrednovanje obrazovanja, imenuju se:

– dr. sc. ŽELJKO JOZIĆ

– TIHOMIR TOMČIĆ

– prof. dr. sc. HRVOJE KRALJEVIĆ

– mr. sc. NINOSLAV ŠĆUKANEC

– DARIO BUDIMIR

– TANJA DJAKOVIĆ.

Klasa: 080-02/13-01/327

Urbroj: 5030115/1-13-02

Zagreb, 7. studenoga 2013.

Predsjednik

Zoran Milanović, v. r.

Rješenje, NN 136/2013-2929
## Rješenje o razrješenju vršitelja dužnosti ravnatelja Fonda za profesionalnu rehabilitaciju i zapošljavanje osoba s invaliditetom

### NN 136/2013 (13.11.2013.), Rješenje o razrješenju vršitelja dužnosti ravnatelja Fonda za profesionalnu rehabilitaciju i zapošljavanje osoba s invaliditetom

VLADA REPUBLIKE HRVATSKE

2930

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), članka 11. stavka 2. Uredbe o osnivanju Fonda za profesionalnu rehabilitaciju i zapošljavanje osoba s invaliditetom (»Narodne novine«, br. 116/2003, 48/2004, 68/2008 i 62/2012) i članka 16. stavka 2. Statuta Fonda za profesionalnu rehabilitaciju i zapošljavanje osoba s invaliditetom, Vlada Republike Hrvatske je na sjednici održanoj 7. studenoga 2013. godine donijela

RJEŠENJE

O RAZRJEŠENJU VRŠITELJA DUŽNOSTI RAVNATELJA FONDA ZA PROFESIONALNU REHABILITACIJU I ZAPOŠLJAVANJE OSOBA S INVALIDITETOM

Razrješuje se mr. sc. ANTE VUČIĆ dužnosti vršitelja dužnosti ravnatelja Fonda za profesionalnu rehabilitaciju i zapošljavanje osoba s invaliditetom, na osobni zahtjev.

Klasa: 080-02/13-02/235

Urbroj: 5030115/1-13-02

Zagreb, 7. studenoga 2013.

Predsjednik

Zoran Milanović, v. r.

Rješenje, NN 136/2013-2930
## Rješenje o imenovanju vršiteljice dužnosti ravnatelja Fonda za profesionalnu rehabilitaciju i zapošljavanje osoba s invaliditetom

### NN 136/2013 (13.11.2013.), Rješenje o imenovanju vršiteljice dužnosti ravnatelja Fonda za profesionalnu rehabilitaciju i zapošljavanje osoba s invaliditetom

VLADA REPUBLIKE HRVATSKE

2931

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), članka 11. stavka 2. Uredbe o osnivanju Fonda za profesionalnu rehabilitaciju i zapošljavanje osoba s invaliditetom (»Narodne novine«, br. 116/2003, 48/2004, 68/2008 i 62/2012) i članka 16. stavka 2. Statuta Fonda za profesionalnu rehabilitaciju i zapošljavanje osoba s invaliditetom, a u vezi sa člankom 44. stavkom 4. Zakona o ustanovama (»Narodne novine«, br. 76/93, 29/97, 47/99 i 35/2008), Vlada Republike Hrvatske je na sjednici održanoj 7. studenoga 2013. godine donijela

RJEŠENJE

O IMENOVANJU VRŠITELJICE DUŽNOSTI RAVNATELJA FONDA ZA PROFESIONALNU REHABILITACIJU I ZAPOŠLJAVANJE OSOBA S INVALIDITETOM

Imenuje se JELENA MIŠIĆ vršiteljicom dužnosti ravnatelja Fonda za profesionalnu rehabilitaciju i zapošljavanje osoba s invaliditetom, do imenovanja ravnatelja na temelju provedenog javnog natječaja.

Klasa: 080-02/13-01/324

Urbroj: 5030115/1-13-01

Zagreb, 7. studenoga 2013.

Predsjednik

Zoran Milanović, v. r.

Rješenje, NN 136/2013-2931
## Rješenje o razrješenju članice Nacionalnog odbora za suzbijanje trgovanja ljudima

### NN 136/2013 (13.11.2013.), Rješenje o razrješenju članice Nacionalnog odbora za suzbijanje trgovanja ljudima

VLADA REPUBLIKE HRVATSKE

2932

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i točke III. stavka 8. Odluke o osnivanju Nacionalnog odbora za suzbijanje trgovanja ljudima (»Narodne novine«, broj 42/2012), Vlada Republike Hrvatske je na sjednici održanoj 7. studenoga 2013. godine donijela

RJEŠENJE

O RAZRJEŠENJU ČLANICE NACIONALNOG ODBORA ZA SUZBIJANJE TRGOVANJA LJUDIMA

Razrješuje se DALIBORKA RADE dužnosti članice Nacionalnog odbora za suzbijanje trgovanja ljudima, na koju je imenovana kao predstavnica Ministarstva unutarnjih poslova, Uprave za upravne i inspekcijske poslove.

Klasa: 080-02/13-02/236

Urbroj: 5030115/1-13-02

Zagreb, 7. studenoga 2013.

Predsjednik

Zoran Milanović, v. r.

Rješenje, NN 136/2013-2932
## Rješenje o imenovanju članice Nacionalnog odbora za suzbijanje trgovanja ljudima

### NN 136/2013 (13.11.2013.), Rješenje o imenovanju članice Nacionalnog odbora za suzbijanje trgovanja ljudima

VLADA REPUBLIKE HRVATSKE

2933

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i točke III. stavka 8. Odluke o osnivanju Nacionalnog odbora za suzbijanje trgovanja ljudima (»Narodne novine«, broj 42/2012), Vlada Republike Hrvatske je na sjednici održanoj 7. studenoga 2013. godine donijela

RJEŠENJE

O IMENOVANJU ČLANICE NACIONALNOG ODBORA ZA SUZBIJANJE TRGOVANJA LJUDIMA

Imenuje se INES KRAJČAK članicom Nacionalnog odbora za suzbijanje trgovanja ljudima, kao predstavnica Ministarstva unutarnjih poslova, Uprave za upravne i inspekcijske poslove.

Klasa: 080-02/13-01/326

Urbroj: 5030115/1-13-02

Zagreb, 7. studenoga 2013.

Predsjednik

Zoran Milanović, v. r.

Rješenje, NN 136/2013-2933
## Rješenje o dodjeli naziva "Referentni centar Ministarstva zdravlja za izvantjelesnu oksigenaciju akutno-respiratorno ugroženih bolesnika" Klinici za infektivne bolesti "Dr. Fran Mihaljević" Zagreb

### NN 136/2013 (13.11.2013.), Rješenje o dodjeli naziva "Referentni centar Ministarstva zdravlja za izvantjelesnu oksigenaciju akutno-respiratorno ugroženih bolesnika" Klinici za infektivne bolesti "Dr. Fran Mihaljević" Zagreb

MINISTARSTVO ZDRAVLJA

2934

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj: 150/08, 71/20, 139/10, 22/11, 84/11, 12/12, 35/12 – Odluka Ustavnog suda Republike Hrvatske 70/12 i 82/13) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za infektivne bolesti »Dr. Fran Mihaljević« Zagreb, dodjeljuje se naziv »Referentni centar Ministarstva zdravlja za izvantjelesnu oksigenaciju akutno-respiratorno ugroženih bolesnika« na vrijeme od pet godina.

2. Klinika za infektivne bolesti »Dr. Fran Mihaljević« Zagreb, dužna je do isteka pet godina od dodjele naziva podnijeti zahtjev za obnovu naziva »Referentni centar Ministarstva zdravlja za izvantjelesnu oksigenaciju akutno-respiratorno ugroženih bolesnika«.

3. »Referentni centar Ministarstva zdravlja za izvantjelesnu oksigenaciju akutnorespiratorno ugroženih bolesnika« Klinike za infektivne bolesti »Dr. Fran Mihaljević« Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/12-01/06

Urbroj: 534-10-1-1-2/5-13-16

Zagreb, 30. listopada 2013.

Ministar

prof. dr. sc. Rajko Ostojić, dr. med., v. r.

136 13.11.2013 Rješenje o dodjeli naziva "Referentni centar Ministarstva zdravlja za izvantjelesnu oksigenaciju akutno-respiratorno ugroženih bolesnika" Klinici za infektivne bolesti "Dr. Fran Mihaljević" Zagreb

136 13.11.2013 Rješenje o dodjeli naziva "Referentni centar Ministarstva zdravlja za izvantjelesnu oksigenaciju akutno-respiratorno ugroženih bolesnika" Klinici za infektivne bolesti "Dr. Fran Mihaljević" Zagreb

Rješenje, NN 136/2013-2934
## Rješenje o dodjeli naziva "Referentni centar Ministarstva zdravlja za jednofotonsku emisijsku scintigrafiju" Kliničkom zavodu za nuklearnu medicinu i zaštitu od zračenja Kliničkog bolničkog centra Zagreb

### NN 136/2013 (13.11.2013.), Rješenje o dodjeli naziva "Referentni centar Ministarstva zdravlja za jednofotonsku emisijsku scintigrafiju" Kliničkom zavodu za nuklearnu medicinu i zaštitu od zračenja Kliničkog bolničkog centra Zagreb

MINISTARSTVO ZDRAVLJA

2935

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/20, 139/10, 22/11, 84/11, 12/12, 35/12 – Odluka Ustavnog suda Republike Hrvatske 70/12 i 82/13) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Kliničkom zavodu za nuklearnu medicinu i zaštitu od zračenja Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravlja za jednofotonsku emisijsku scintigrafiju« na vrijeme od pet godina.

2. Klinički zavod za nuklearnu medicinu i zaštitu od zračenja Kliničkog bolničkog centra Zagreb, dužan je do isteka pet godina podnijeti zahtjev za obnovu naziva »Referentni centar Ministarstva zdravlja za jednofotonsku emisijsku scintigrafiju«.

3. »Referentni centar Ministarstva zdravlja za jednofotonsku emisijsku scintigrafiju« Kliničkog zavoda za nuklearnu medicinu i zaštitu od zračenja Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/12-01/11

Urbroj: 534-10-1-1-2/5-13-15

Zagreb, 30. listopada 2013.

Ministar

prof. dr. sc. Rajko Ostojić, dr. med., v. r.

Rješenje, NN 136/2013-2935
## Rješenje o ukidanju naziva "Referentni centar Ministarstva zdravstva i socijalne skrbi za ginekološku i perinatalnu patologiju" Zavodu za ginekološku i perinatalnu patologiju Kliničkog zavoda za patologiju Kliničkog bolničkog centra Zagreb

### NN 136/2013 (13.11.2013.), Rješenje o ukidanju naziva "Referentni centar Ministarstva zdravstva i socijalne skrbi za ginekološku i perinatalnu patologiju" Zavodu za ginekološku i perinatalnu patologiju Kliničkog zavoda za patologiju Kliničkog bolničkog centra Zagreb

MINISTARSTVO ZDRAVLJA

2936

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12 – Odluka Ustavnog suda Republike Hrvatske, 70/12 i 82/13) i članka 10. Pravilnika o mjerilima za dodjelu i obnovu naziva referentnog centra ministarstva nadležnog za zdravstvo (»Narodne novine« broj 77/05 i 125/08) sukladno prijedlogu Nacionalnog zdravstvenog vijeća, i članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

I. Utvrđuje se da Zavod za ginekološku i perinatalnu patologiju Kliničkog zavoda za patologiju Kliničkog bolničkog centra Zagreb, ne ispunjava uvjete za obnovu i dodjelu naziva »Referentnog centra Ministarstva zdravlja za ginekološku i perinatalnu patologiju«.

II. Ukida se naziv »Referentni centar Ministarstva zdravstva i socijalne skrbi za ginekološku i perinatalnu patologiju« Zavodu za ginekološku i perinatalnu patologiju Kliničkog zavoda za patologiju Kliničkog bolničkog centra Zagreb.

Klasa: UP/I-510-01/06-01/22

Urbroj: 534-10-1-1-2/5-13-35

Zagreb, 30. listopada 2013.

Ministar

prof. dr. sc. Rajko Ostojić, dr. med., v. r.

Rješenje, NN 136/2013-2936
## Pravilnik o izmjenama i dopunama Pravila uspostavljanja i provođenja dopunskog zdravstvenog osiguranja

### NN 136/2013 (13.11.2013.), Pravilnik o izmjenama i dopunama Pravila uspostavljanja i provođenja dopunskog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2938

Na osnovi članka 16. stavka 2. Zakona o dobrovoljnom zdravstvenom osiguranju (»Narodne novine« broj 85/06., 150/08. 71/10.), odredaba Pravilnika o uvjetima i načinu provođenja dopunskog zdravstvenog osiguranja (»Narodne novine« broj 2/09. i 123/09.), članka 27. stavka 1. točke 1. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11. i 18/13.) Upravno vijeće Hrvatskog zavoda za zdravstveno osiguranje na 46. sjednici održanoj 25. listopada 2013. godine, donijelo je

PRAVILA

O IZMJENAMA I DOPUNAMA PRAVILA USPOSTAVLJANJA I PROVOĐENJA DOPUNSKOG ZDRAVSTVENOG OSIGURANJA

Članak 1.

U Pravilima uspostavljanja i provođenja dopunskog zdravstvenog osiguranja (»Narodne novine« broj 91/13.) u članku 5. stavku 8. iza riječi »OIB« upisuje se točka i brišu riječi: »te iznos zdanje isplaćene plaće osiguranika, umanjene za obvezne doprinose, porez i prirez«.

Članak 2.

U članku 8. stavak 2. mijenja se i glasi:

»Polica obvezno sadrži sljedeće podatke:

1. Podatke o ugovaratelju:

a) naziv

b) adresa

2. Podatke o osiguraniku:

a) ime i prezime

b) adresu

c) matični broj osigurane osobe u obveznom zdravstvenom osiguranju (MBO) i osobni identifikacijski broj (OIB).

3. Podatke o uvjetima osiguranja:

a) početak osiguranja

b) dospijeće premije

c) uvjet plaćanja

d) iznos godišnje premije

4. Podatak da se premija osigurava u državnom proračunu.«

U stavku 3. riječi: »šifru police« brišu se.

Sadržaj i izgled tiskanice police iz stavka 4. mijenja se i sastavni je dio ovih Pravila.

Članak 4.

U članku 11. stavak 3. mijenja se i glasi:

»Prednja strana ponude obvezno sadrži sljedeće podatke:

1) ime i prezime osiguranika, OIB, MBG, broj osigurane osobe u obveznom zdravstvenom osiguranju, matični broj osigurane osobe u obveznom zdravstvenom osiguranju

2) adresu osiguranika – broj pošte, naselje, ulica, kućni broj, e-mail adresu i broj mobitela

3) naziv ugovaratelja, OIB, MBG

4) adresu ugovaratelja – broj pošte, naselje, ulica, kućni broj, e-mail adresu, broj mobitela

5) podatak da se premija osigurava u državnom proračunu

6) iznos godišnje premije plativo u mjesečnim obrocima

7) izjavu o točnosti podataka upisanih u ponudu i pravu Zavoda da provjerava, obrađuje, čuva i koristi dobivene podatke

8) datum i mjesto sačinjavanja ponude

9) potpis osiguranika, odnosno ugovaratelja.«

Članak 5.

Ova Pravila stupaju na snagu dan nakon objave u »Narodnim novinama«.

Klasa: 025-04/13-01/341

Urbroj: 338-01-01-13-1

Zagreb, 25. listopada 2013.

Predsjednik

Upravnog vijeća Hrvatskog zavoda

za zdravstveno osiguranje

prim. mr. sc. Marijan Cesarik, dr. med., v. r.

![](dodatni/429326.jpg)

![](dodatni/429327.jpg)

136 13.11.2013 Pravilnik o izmjenama i dopunama Pravila uspostavljanja i provođenja dopunskog zdravstvenog osiguranja

Pravilnik, NN 136/2013-2938
## Odluka o izmjenama i dopunama Odluke o prirezu poreza na dohodak Općine Sv. Lovreč

### NN 136/2013 (13.11.2013.), Odluka o izmjenama i dopunama Odluke o prirezu poreza na dohodak Općine Sv. Lovreč

136 13.11.2013 Odluka o izmjenama i dopunama Odluke o prirezu poreza na dohodak Općine Sv. Lovreč

OPĆINA SV. LOVREČ

2940

Na temelju članka 30.a. Zakona o financiranju jedinica lokalne i područne (regionalne) samouprave (»Narodne novine« broj 117/93, 69/97, 33/00, 73/00, 127/00, 59/01, 107/01, 117/01, 150/02, 147/03 i 73/08), te članka 32. Statuta Općine Sv. Lovreč (Službene novine Istarske županije br. 7/09), Općinsko vijeće Općine Sv. Lovreč na sjednici održanoj 12. rujna 2013. godine, donosi

ODLUKU

O IZMJENAMA I DOPUNAMA ODLUKE O PRIREZU POREZA NA DOHODAK

Članak 1.

U Odluci o prirezu poreza na dohodak (Službeni glasnik grada Poreča br. 5/04) mijenja se članak 2. koji izmijenjen glasi:

»Prirez porezu na dohodak plaća se po stopi od 5% od utvrđene osnovice.

Osnovica prireza na dohodak je porez na dohodak«

Članak 2.

Ova Odluka stupa na snagu osmog dana od dana objave u »Narodnim novinama« a primjenjuje se od 1. siječnja 2014. godine.

Ova se Odluka objavljuje i u Službenim novinama Općine Sv. Lovreč.

Klasa: 410-01/13-01/1

Urbroj: 2167/04-02-13-1

Sv. Lovreč, 12. rujna 2013.

Predsjednik
Općinskog vijeća
Adriano Palman, v. r.

Odluka, NN 136/2013-2940
## Odluka o izmjeni Odluke o prirezu poreza na dohodak Grada Iloka

### NN 136/2013 (13.11.2013.), Odluka o izmjeni Odluke o prirezu poreza na dohodak Grada Iloka

GRAD ILOK

2941

Na temelju članka 30., 30.a i 95. Zakona o financiranju jedinica lokalne i područne (regionalne) samouprave (»Narodne novine« 117/93, 69/97, 33/00, 73/00, 127/00, 59/01, 107/01, 117/01, 150/02, 147/03, 132/06, 26/07, 73/08 i 25/12) i članka 28. Statuta grada Iloka (»Službeni vjesnik Vukovarsko-srijemske županije« br. 11/13) Gradsko vijeće Grada Iloka na svojoj 4. sjednici održanoj 16. listopada 2013. godine donosi

ODLUKU

O IZMJENI ODLUKE O PRIREZU POREZA NA DOHODAK

Članak 1.

Mijenja se članaka 5. Odluke o prirezu poreza na dohodak (»Narodne novine« br. 64/06, »Službeni vjesnik Vukovarsko-srijemske županije« br. 11/06) te glasi:

»Prirez porezu na dohodak plaća se po stopi od 10%.

Osnovica prireza porezu na dohodak je porez na dohodak.«

Članak 2.

Ova Odluka će se objaviti u »Narodnim novinama« i »Službenom vjesniku Vukovarsko-srijemske županije«, stupa na snagu osmog dana od dana objave u »Narodnim novinama«, a primjenjuje se od 1. siječnja 2014. godine.

Klasa: 415-01/13-01/01

Urbroj: 2196/02-02-13-01

Ilok, 16. listopada 2013.

Predsjednik Gradskog vijeća

Željko Sladetić, v. r.

Odluka, NN 136/2013-2941
## Ispravak Zakona o izmjenama i dopunama Zakona o elektroničkim medijima

### NN 136/2013 (13.11.2013.), Ispravak Zakona o izmjenama i dopunama Zakona o elektroničkim medijima

HRVATSKI SABOR

2943

Nakon izvršenog uspoređivanja s izvornim tekstom utvrđena je pogreška u Zakonu o izmjenama i dopunama Zakona o elektroničkim medijima koji je objavljen u »Narodnim novinama« broj 94 od 22. srpnja 2013. te se daje

ISPRAVAK

ZAKONA O IZMJENAMA I DOPUNAMA ZAKONA O ELEKTRONIČKIM MEDIJIMA

U članku 4. u izmijenjenom članku 6. stavcima 3., 4., 5. i 6. umjesto riječi: »znatan« treba stajati riječ: »značajan«.

U članku 28. u izmijenjenom članku 64. stavku 4. umjesto riječi: »status« treba stajati riječ: »statut«.

U članku 34. u izmijenjenom članku 77. stavku 3. podstavku 2. umjesto riječi: »znatan« treba stajati riječ: »značajan«.

Klasa: 008-02/13-02/20

Zagreb, 6. studenoga 2013.

Tajnik

Hrvatskoga sabora

Slaven Hojski, dipl. iur., v. r.

Ostalo, NN 136/2013-2943
## Zakon o izmjenama i dopuni Zakona o obveznom zdravstvenom osiguranju

### NN 137/2013 (15.11.2013.), Zakon o izmjenama i dopuni Zakona o obveznom zdravstvenom osiguranju

HRVATSKI SABOR

2944

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNI ZAKONA O OBVEZNOM ZDRAVSTVENOM OSIGURANJU

Proglašavam Zakon o izmjenama i dopuni Zakona o obveznom zdravstvenom osiguranju, koji je Hrvatski sabor donio na sjednici 8. studenoga 2013. godine.

Klasa. 011-01/13-01/241

Urbroj: 71-05-03/1-13-2

Zagreb, 11. studenoga 2013.

Predsjednik

Republike Hrvatske

Ivo Josipović, v. r.

ZAKON

O IZMJENAMA I DOPUNI ZAKONA O OBVEZNOM ZDRAVSTVENOM OSIGURANJU

Članak 1.

U Zakonu o obveznom zdravstvenom osiguranju (»Narodne novine«, br. 80/13.) u članku 3. stavku 2. riječi: »Uredbom EU br. 1124/2012« zamjenjuju se riječima: »Uredbom EU br. 1224/2012«.

Članak 2.

U članku 7. stavku 1. točkama 14. i 15. riječi: »ali ne duže od navršene 26. godine života« zamjenjuju se riječima: »a najduže u trajanju od ukupno osam godina po toj osnovi, ako pravo na obvezno zdravstveno osiguranje ne ostvaruju po drugoj osnovi«.

Članak 3.

U članku 40. točkama 1. i 2. riječ: »bolovanja« zamjenjuje se riječima: »privremene nesposobnosti«.

Članak 4.

U članku 48. stavku 2. riječ: »bolovanje« zamjenjuje se riječima: »privremena nesposobnost«.

Članak 5.

U članku 52. stavku 1. riječ: »točaja« zamjenjuje se riječju: »točaka«.

Članak 6.

U članku 53. stavku 1. točki 4. riječ: »bolovanja« zamjenjuje se riječima: »privremene nesposobnosti«.

Članak 7.

U članku 153. točki 1. riječ: »bolovanja« zamjenjuje se riječima: »privremene nesposobnosti«.

Članak 8.

U članku 154. stavku 1. iza riječi: »članka 46. stavaka 2. i 9.« stavlja se zarez i dodaju riječi: »članka 78.«.

U stavku 2. riječi: »i članka 78.« brišu se.

Članak 9.

Redoviti studenti koji su na dan stupanja na snagu ovoga Zakona imali utvrđen status osiguranika u obveznom zdravstvenom osiguranju po osnovi statusa redovitog studenta, od dana stupanja na snagu ovoga Zakona nastavljaju koristiti to pravo prema njegovim odredbama.

Članak 10.

Redoviti studenti koji su do dana stupanja na snagu ovoga Zakona navršili 26 godina života pravo na obvezno zdravstveno osiguranje mogu steći prema odredbama ovoga Zakona pod uvjetom da nisu iskoristili trajanje statusa osiguranika po osnovi redovitog studiranja u trajanju utvrđenom u članku 2. ovoga Zakona.

Članak 11.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/13-01/236

Zagreb, 8. studenoga 2013.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 137/2013-2944
## Odluka o uvođenju radne obveze doktorima medicine u bolničkim zdravstvenim

### NN 137/2013 (15.11.2013.), Odluka o uvođenju radne obveze doktorima medicine u bolničkim zdravstvenim

137 15.11.2013 Odluka o uvođenju radne obveze doktorima medicine u bolničkim zdravstvenim

VLADA REPUBLIKE HRVATSKE

2945

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011), a u vezi s člankom 165. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012 – Odluka Ustavnog suda Republike Hrvatske, 70/2012 i 82/2013), Vlada Republike Hrvatske je na sjednici održanoj 14. studenoga 2013. godine donijela

ODLUKU

O UVOĐENJU RADNE OBVEZE DOKTORIMA MEDICINE U BOLNIČKIM ZDRAVSTVENIM USTANOVAMA

I.

Radi ostvarivanja prava na redovitu, sveobuhvatnu, kontinuiranu i dostupnu zdravstvenu zaštitu građana Republike Hrvatske, koja je ugrožena višetjednim štrajkom zdravstvenih radnika – doktora medicine u bolničkim zdravstvenim ustanovama, danom donošenja ove Odluke uvodi se radna obveza za doktore medicine u bolničkim zdravstvenim ustanovama.

II.

Zadužuje se ministar zdravlja za poduzimanje mjera i aktivnosti potrebnih za provedbu točke I. ove Odluke.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/473

Urbroj: 50301-04/12-13-1

Zagreb, 14. studenoga 2013.

Predsjednik
Zoran Milanović, v. r.

Odluka, NN 137/2013-2945
## Odluka o obvezi rada ureda državne uprave radi provedbe državnog referenduma

### NN 137/2013 (15.11.2013.), Odluka o obvezi rada ureda državne uprave radi provedbe državnog referenduma

VLADA REPUBLIKE HRVATSKE

2946

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 14. studenoga 2013. godine donijela

ODLUKU

O OBVEZI RADA UREDA DRŽAVNE UPRAVE RADI PROVEDBE DRŽAVNOG REFERENDUMA

I.

Uredi državne uprave u županijama i Gradski ured za opću upravu Grada Zagreba, odnosno službenici koji rade na pripremi, provjeri i izradi popisa birača te izdavanju potvrda za glasovanje radit će za građane u sljedeće dane:

– 16. studenoga 2013. godine u vremenu od 8 do 16 sati

– 20. studenoga 2013. godine do 18 sati, te

– 1. prosinca 2013. godine, na dan održavanja državnog referenduma, za sve vrijeme glasovanja od 7 do 19 sati.

II.

Rad izvan redovnog radnog vremena određuje predstojnik ureda državne uprave u županiji ovisno o potrebama i mjesnim prilikama u županiji, radi omogućavanja građanima pregled njihovih podataka upisanih u registar birača, pripreme i izrade popisa birača, izvadaka te drugih poslova.

III.

Za provedbu ove Odluke zadužuju se predstojnici ureda državne uprave u županijama i gradonačelnik Grada Zagreba.

IV.

Državnim službenicima i namještenicima za rad u dane određene ovom Odlukom isplatit će se naknada sukladno odredbama Kolektivnog ugovora.

V.

Sredstva za provedbu ove Odluke osigurat će se na teret proračunske zalihe državnog proračuna Republike Hrvatske.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/471

Urbroj: 50301-09/06-13-3

Zagreb, 14. studenoga 2013.

Predsjednik

Zoran Milanović, v. r.

Odluka, NN 137/2013-2946
## Popis službenih laboratorija za hranu i hranu za životinje

### NN 137/2013 (15.11.2013.), Popis službenih laboratorija za hranu i hranu za životinje

MINISTARSTVO POLJOPRIVREDE

2953

Ministarstvo poljoprivrede na temelju članka 19. stavka 5., članka 33. stavka 3. i članka 34. Zakona o službenim kontrolama koje se provode sukladno propisima o hrani, hrani za životinje, o zdravlju i dobrobiti životinja (»Narodne novine«, broj 81/13), i članka 11. stavka 2. Pravilnika o ovlašćivanju službenih i referentnih laboratorija za hranu i hranu za životinje (»Narodne novine«, br. 86/10, 7/11 i 74/13) objavljuje

POPIS

SLUŽBENIH LABORATORIJA ZA HRANU I HRANU ZA ŽIVOTINJE

I.

**[POPIS](dodatni/429374.pdf)**

II.

Objavom ovog popisa prestaje važiti popis objavljen u »Narodnim novinama« broj 109/13 od 2. rujna 2013. godine.

Klasa: 322-01/13-01/1562

Urbroj: 525-10/1308-13-1

Zagreb, 31. listopada 2013.

Ministar

Tihomir Jakovina, v. r.

137 15.11.2013 Popis službenih laboratorija za hranu i hranu za životinje

Ostalo, NN 137/2013-2953